ՀԻՄՆԱՎՈՐՈՒՄ

*հանրային խոհրդում ներգրավման աշխատանքների մասնակցության վերաբերյալ*

Ես՝ Վլադիմիր Սերգոյի Դաշյանս, հանդիսանալով «Կյանքի աստղի միջազգային կոմիտե» միջազգային մարդասիրական հասարակական կազմակերպության գործադիր մարմնի ղեկավար, ՀՀ վարչապետի աշխատակազմի Հայաստանի վերափոխման ռազմավարության թիմի անդամ, ինչպես նաև Ներքին գործերի նախարարության ճգնաժամային կառավարման պետական ակադեմիայի 2021 թվականի շրջանավարտ, նույն ուսումնական հաստատության՝ անվտանգության ծառայության մագիստրանտ և Հայաստանի ֆիզիկական կուլտուրայի և սպորտի պետական ինստիտուտի մանկավարժության մագիստրանտ, ցանկանում եմ իմ գիտելիքներն ու փորձը ներդնել Ներքին գործերի նախարարին կից Հասարակական խորհրդի աշխատանքներում:

Զբաղեցնելով վերոնշյալ հասարակական կազմակերպության գործադիր մարմնի ղեկավարի՝ նախագահի պաշտոնը, մշակել, կազմակերպել և իրականացրել եմ մի շարք միջոցառումներ՝ ուղղված ուսանողների, մարզիկների, ուսուցիչների, դասախոսների, ուսումնական հաստատությունների ղեկավար կազմի և ուղղակի հետաքրքրություն ցուցաբերած անձանց անվտանգության ոլորտի գիտելիքների ձեռքբերմանը: Կազմակերպել և անցկացրել եմ ՆԳՆ ՃԿՊԱ հետ համատեղ մարզական միջոցառումներ ապագա փրկարարների (ուսանողների) ֆիզիկական պատրաստվածության բարձրացման համար:

Լինելով ՀՀ վարչապետի աշխատակազմի ՀՎՌ թիմի անդամ, կատարել եմ ոլորտային մասնագետների և փորձագետների վերաբերյալ տեղեկատվության հավաքագրում՝ ռազմավարական ծրագրերում նրանց գիտելիքների և աշխատանքների ներդրման նպատակով: Կատարել եմ անվտանգության ոլորտի տեղեկատվական նյութերի, գիտական աշխատանքների ուսումնասիրություն, դրանց հիման վրա և սահմանված չափանիշներին համապատասխան կատարել եմ բովանդակության մշակում և ռազմավարական ծրագրերի կազմում:

Գերազանցությամբ ուսանելով ՀՀ ՆԳՆ Ճգնաժամային կառավարման պետական ակադեմիայի արտակարգ իրավիճակների և ճգնաժամային կառավարման ֆակուլտետի մագիստրատուրայում, պատրաստվում եմ 2025 թվականի փետրվար ամսին պաշտպանել «Փրկարարի ֆիզիկական պատրաստականության բարձրացման ուղիները» թեմայով մագիստրոսական թեզը: Ուսումնառության ընթացքում ձեռք բերածս գիտելիքներն ու հմտությունները կարող եմ կիրառել ոլորտում՝ բարելավման աշխատանքներ իրականացնելու նպատակով:

Հանդիսանալով Հայաստանի ֆիզիկական կուլտուրայի և սպորտի պետական ինստիտուտի մարզչամանկավարժական ֆակուլտետի մագիստրանտ, ձեռք բերածս գիտելիքներն ու մանկավարժական հմտությունները կարող եմ կիրառել ոլորտում բարելավման աշխատանքներում, ուղղված ոլորտի ուսանողների և մասնագետների պատրաստմանն ու վերապատրաստմանը:

Հարգանքով՝

Վլադիմիր Դաշյան